stanford-oval/wikipedia huggingface dataset:
28. hikō sentai

| 28>  hikō sentai |
| --- | --- |
Toiminnassa:  kesäkuu 1939 - sodan loppu
Valtio:   Japani
Rooli:  tiedustelu- ja hävittäjätoiminta
28. hikō sentai oli keisarillisen Japanin armeijan ilmavoimien hävittäjäyhtymä (rykmentti), joka perustettiin kesäkuussa 1939 Wuenchunissa Mantsuriassa tiedustelu sentaina. Yhtymän 1. chutai oli varustettu Nakajima Ki-4 ja K-15 konein tiedustelutehtäviin, 2. chutain kalustona oli Ki-36 tiedustelukoneet ja 3. chutai Mitsubishi Ki-30 pommikonein. Huhtikuussa 1940 Ki-30 koneet vaihdettiin Mitsubishi Ki-51 koneiksi. Maaliskuussa 1941 3. chutai liitettiin 83. sentaihin ja heinäkuussa kaksi jäljelle jäänyttä chutaita muodostivat 28. dokuritsu hikōtain esikunnan (sentai hombu), 63. dokuritsu hikō chutain ja 81. dokuritsu hikō chutain. 63. dokuritsu hikō chutain imettiin joulukuussa 1942 82. dokuritsu hikō chutaiksi ennen kuin se liitettiin 28. hikōtaihin. Toukokuussa 1944 28. hikōtain esikunta, 81. dokuritsu hikō chutai ja 82. dokuritsu hikō chutai liitettiin toisiinsa muodostettaessa 28. hikō sentai.
Marraskuussa 1944 sentai määritettiin korkealla lentävien pommittajien torjuntayhtymäksi, mutta heinäkuussa 1945 siitä muodostettiin tiedustelu yhtymä nimellä 28. dokuritsu hikōtai.
Kalusto

Yhtymän kalustona olivat:
Nakajima Ki-4 kesäkuu 1939 –
Mitsubishi Ki-15 kesäkuu 1939 –
Tachikawa Ki-36 kesäkuu 1939 –
Mitsubishi Ki-30 kesäkuu 1939 – huhtikuu 1940
Mitsubishi Ki-51 huhtikuu 1940 –
Mitsubishi Ki-46-II marraskuu 1944 – heinäkuu 1945
Mitsubishi Ki-46-IIIkai tammikuu – heinäkuu 1945
Kawasaki Ki-102 kesäkuu – heinäkuu 1945 (6 kappaletta)
Komentajat

Yhtymän komentajina olivat:
majuri Hideo Ueda joulukuu 1944 – heinäkuu 1945
Hershey’s Cookies ’n’ Creme

Hershey's Cookies 'n' Creme -levy halkaistuna.
Hershey’s Cookies ’n’ Creme on The Hershey Companyn valmistama suklaalevy. Sen valmistus aloitettiin vuonna 1994, ja se koostuu keksinpaloista sekä niiden päälle laitetusta tavallisesta suklaasta.
Reseptinmuutos

The Hershey Company on sittemmin vaihtanut valmistamiensa suklaatuotteiden ainesosia; se esimerkiksi korvasi kaakaovoin öljyainesosilla. Yhtiö teki nämä muutokset leikatakseen tuotteiden markkinointihintaa sen sijaan, että olisi nostanut niitä. Ainesosien vaihtamisen myötä missään kyseisen yhtiön suklaatuotteessa ei käytetä valkosuklaata.
Ravintosisältö

Kaloreita: 220 g
Rasvaa: 11 g
Natriumia: 110 mg
Hiilihydraatteja: 26 g
Proteiinia: 3 g
Hosainoff (yritys)

Oy Hosainoff oli Laatokan Karjalassa Salmin pitäjässä 1908–1929 toiminut sahaustoimintaa ja puutavaran vientiä harjoittanut metsäteollisuusyritys.
Maakauppias Wasili Hosainoff perusti liikkeen jo 1872 Salmin kirkonkylässä ja liikkeen toimintaan tulivat mukaan sitten vuoteen 1880 mennessä myös hänen veljensä Mihail ja Ivan. Hosainoffien liike harjoitti halkokauppaa Pietariin ja sekatavarakauppaa Raja-karjalan alueella. Hosainoffit aloittivat sitten myös sahaustoiminnan 1892 Miinalan sahalla Salmissa ja hankkivat Laatokalla ja Nevalla tapahtunutta puutavarakuljetusta varten neljä höyryhinaajaa ja yli 20 proomua. Liikkeen laivastoa varten varustettiin myös telakka. Suurimmillaan laivastoon kuului 5 hinaajaa, 120 proomua ja kaksi matkustajalaivaa Koitto ja Ostro, jotka kulkivat Salmin—Pitkärannan—Valamon—Sortavalan— Käkisalmen—Konevitsan—Pietarin välillä. Uusi 4-raaminen sahalaitos valmistui 1907. Liikkeellä oli oma konttori Pietarissa ja liike vei sahatavaraa Pietarin kautta pääasiassa Englantiin. Vuonna 1908 liikkeestä muodostettiin osakeyhtiö nimellä Osakeyhtiö Hosainoff. Ruoka- ja siirtomaatavarakauppaa harjoitettiin myös ja suurin kauppa oli Salmin Tulemassa. Yhtiöllä oli kauppa- ja tukkuliike myös Sortavalassa.
Yhtiö joutui vaikeuksiin 1917 kun Salmin saha tuhoutui heinäkuussa tulipalossa puutavaravarastoineen, yhtiön Venäjällä ollut omaisuus takavarikoitiin Venäjän vallankumouksen jälkeen ja yhtiön perustaja ja johtaja Wasili Hosainoff kuoli samoihin aikoihin. Vuoden 1920 tienoilla yhtiön tilanne kuitenkin alkoi parantua ja sahaustoimintaa päästiin laajentamaan. Venäjän rajan sulkeutumisen vuoksi puutavara kuljetettiin Käkisalmeen ja puutavara vietiin ulkomaille nyt Viipurin Makslahden kautta. Yhtiö perusti tätä varten konttorit Käkisalmeen ja Viipuriin. Yhtiöllä oli 1923 perustettu Kexholm Timberin sahalaitos Käkisalmessa mutta tämä saha paloi jo 1925 eikä sitä rakennettu uudelleen. 1920-luvulla yhtiöllä oli viisi höyryalusta (niiden joukossa napatutkija Adolf Erik Nordenskiöldin aikoinaan käyttämä Sofia-laiva), tervahöyry ja useita kymmeniä proomuja. Salmissa sijaitsi yhtiön uudelleenrakennettu saha, laivatelakka ja korjauspaja. Vuotuinen sahausmäärä oli noin 50–60 000 kuutiometriä. Sahatavaran lisäksi vietiin ulkomaille Hollannin pelkkoja, kaivospuita ja paperipuuta.
Oy Hosainoff joutui 1929 suoritustilaan, yhtiöllä oli varoja 26,9 miljoonaa markkaa ja velkoja 27,1 miljoonaa markkaa. Hosainoffin 1930 tapahtuneen konkurssin jälkeen Salmin sahaustoiminta ei enää elpynyt vaikka lamavuodet päättyivätkin.
Aiheesta muualla

Kaarle Sulamaa : Lännen ja idän rajalla:  Salmin historiaa vuoteen 1944[vanhentunut linkki]
Académie tahitienne

| Académie tahitienne Te Fare Vānaʻa> Tutkimuslaitoksen tiedot |
| --- | --- |
Perustettu:  1972
Pääkonttori:   Papeete, Ranskan Polynesia
Tutkimusala:  tahitin kieli
Johtaja:  Flora Aurima Devatine
Kotisivu
Académie tahitienne (tahitiksi Te Fare Vānaʻa, suomeksi Tahitin akatemia) on kulttuuri-instituutio, joka toimii Ranskan Polynesialla tahitin kielen säilyttämiseksi. Se on perustettu vuonna 1972 ja sen ensisijainen tehtävä on kehittää, edistää ja standardisoida tahitin kieltä. Ensimmäisen tahitin kielen kieliopin akatemia julkaisi vuonna 1986 ja ensimmäisen sanakirjan 1999.
Akatemian tämänhetkinen pääjohtaja on Flora Aurima Devatine. Sen toimipaikka sijaitsee Papeetessa.
Aimo Aho (kauppaneuvos)

Aimo Aho (11. syyskuuta 1916 Lieto – 22. syyskuuta 2007 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.
Liedossa syntynyt Aho kiinnostui autoista jo nuorena. Hän perusti kumppaneineen 1945 Maan Auto -yhtiön, joka alkoi tuoda Suomeen Peugeot-autoja. Yhtiöstä tuli Suomen huomattavampia alallaan, se harjoitti vähittäiskauppaa useilla eri paikkakunnilla. SOK:lle yritys siirtyi 1974. Aho oli Kadettikoulun käynyt upseeri, joka osallistui jatkosotaan muun muassa komppanianpäällikkönä Sinisessä prikaatissa. Hänellä oli liikkeenjohdon työnsä ohella useita  autoalan, urheilun ja liike-elämän luottamustehtäviä. Ranskalais-suomalaisen kauppakamarin hallituksen jäsen hän oli 1969–1974 ja hänelle myönnettiin Ranskan kunnialegioonan ritarimerkki. Aho sai kauppaneuvoksen arvonimen 1973.
Hiipinä

Hiipinä on:
Hiipinä (ven. Kirovsk), kaupunki Murmanskin alueella Venäjällä
Hiipinä (ven. Hibiny), vanha Hiipinän kylä ja asema Apatityssä (suom. Apatiitti) Murmanskin alueella Venäjällä
Hiipinätunturit, tunturialue Murmanskin alueella Venäjällä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hiipinä”, voi hakea sivunnimihaulla, laajalla sivunnimihaulla tai tekstihaulla.
Absalon-luokka

| Absalon-luokka |
| --- | --- |
 Luokan nimikkoalus KDM Absalon vuonna 2010

Tekniset tiedot
Uppouma:  4 500 t (standardi) 6 600 t (kuormattu)
Pituus:  137 m
Leveys:  19,5 m
Syväys:  6,3 m
Koneteho:  2 x MTU 8000 20V M70 -dieselmoottoria 16 600 kW
Nopeus:  24 solmua
Miehistöä:  100
Aseistus
Meritorjunta:  2 x Mk42 VLS, joissa 16 Harpoon Block II 1 x Otobreda 76 mm 7 x 12,7 mm M/01 LvSA HMG -konekivääriä 2 x Mk32 Mod 14 torpedoputkea, joissa 4 x MU90 2 x EH-101
Ilmatorjunta:  3 x Mk56 VLS, joissa 36 RIM-162 ESSM 2 x Stinger-ilmatorjuntaohjusjärjestelmää, joissa 4 ohjusta 2 x Oerlikon Millennium 35 mm Naval Revolver Gun System CIWS
Absalon-luokka on Tanskan kuninkaallisen laivaston kahden  komento- ja tukilaivan (yleisfregatti) muodostama alusluokka, jonka alukset otettiin palvelukseen 2004-2005.
Suunnittelu

Alusten suunnittelu muistuttaa fregattia, mutta ne on varustettu maihinnousualuksen kaltaisella kuljetuskannella (flex deck) sekä perässä olevalla ajoneuvorampilla. Aluksissa on tilat 75 hengen taisteluosaston esikunnan sijoittamiseksi ja ne on varustettu johtokeskuksin, kuljetus- ja tukikohtapalveluin komppaninkokoisen 200-miehen yksikön maihinnousua varten ajoneuvoineen. Toisaalta kuljetuskantta voidaan käyttää miinoitustehtävässä varustamalla se 300 miinalla tai miinantorjuntaan varustamalla kansi paikannus-, merkintä- ja tuhoamiskalustolla.
Kansi soveltuu myös esimerkiksi sairaalaksi tai kyetään kuljettamaan 55 ajoneuvoa tai jopa seitsemän panssarivaunua. Alus kykenee kuljettamaan kaksi Storebro SB90E -maihinnousualusta, kaksi kumivenettä ja kaksi EH101-helikopteria.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| KDM Absalon (L16) | Odense Staatskibsvaerft | 28. marraskuuta 2003 | 25. helmikuuta 2004 | 19. lokakuuta 2004 |  |
| KDM Esbern Snare (L17) | Odense Staatskibsvaerft |  | 21. kesäkuuta 2004 | 18. huhtikuuta 2005 |  |

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Absalon-class support ship
Aiheesta muualla

Kuvia tai muita tiedostoja aiheesta Absalon-luokka Wikimedia Commonsissa
Käännös suomeksi
Aimo Eerola

Aimo Eerola (25. maaliskuuta 1913 Kärkölä – 3. elokuuta 2007 Kuopio) oli suomalainen insinööri ja yritysjohtaja, joka sai teollisuusneuvoksen arvonimen.
Eerolan vanhemmat olivat maanviljelijä Kaarle Oskari Eerola ja Aleksandra (Sandra) Eerola ja puoliso vuodesta 1940 Anja Aallotar Leppänen (k. 1976). Eerola tuli ylioppilaaksi Lahden yhteiskoulusta 1932 ja valmistui diplomi-insinööriksi 1938 Teknillisestä korkeakoulusta. Hän oli valmistuttuaan apulaisinsinööri Suomen Sähkölaitosyhdistyksessä. Eerola osallistui talvisotaan ja jatkosotaan tykistöupseerina. Talvisodan jälkeen 1940–1941 hän toimi Outokummun kaivoksen sähköinsinöörinä ja jatkosodan jälkeen 1944–1947 kuparitehtaan sähkö- ja koneinsinöörinä ja suunnittelutoimiston esimiehenä Harjavallassa.
Savon Voiman toimitusjohtaja Eerola oli vuodesta 1947 aina vuoteen 1978 asti, jolloin hän jäi tehtävästä eläkkeelle. Eerolan johtajakauden alkaessa Pohjois-Savo oli vähiten sähköistetty maakunta Suomessa, hänen jäädessään eläkkeelle sekä Pohjois-Savo että Keski-Savo olivat käytännössä kokonaan sähköistettyjä. Eerolan johtama Savon Voima paitsi toteutti toiminta-alueelleen kattavan sähkönjakeluverkoston,  myös hankki ja rakennutti omia vesivoimaloita. Eerola oli lisäksi perustamassa jo 1963 tietotekniikkayritys Tietosavoa ja toimi pitkään yhtiön hallituksen puheenjohtajana. Hän edisti myös kaukolämmön saamista Savon Voiman toiminta-alueen alueen taajamissa 1970-luvulta lähtien. Teollisuusneuvoksen arvonimen 1972 saaneella Eerolalla oli useita luottamustoimia, kuten Pohjois-Savon teollistamistoimikunnan puheenjohtajuus, Suomen Sähkölaitosyhdistyksen hallitus- ja valtuuskuntatyö, asiantuntijatehtävät sähköalan komiteoissa sekä pienteollisuuden järjestötoiminta. Sotilasarvoltaan Eerola oli reservin majuri (1968).
Ihmiskunnan loppulaukka

| Ihmiskunnan loppulaukka |
| --- | --- |

Kirjailija:  Arto Paasilinna
Kieli:  suomi
Kustantaja:  WSOY
Julkaistu:  2001
Löydä lisää kirjojaKirjallisuuden teemasivulta
Ihmiskunnan loppulaukka on kirjailija Arto Paasilinnan teos, joka ilmestyi vuonna 2000. Kirja kertoo humoristisesti ihmiskunnan viimeisistä vuosista ennen sukupuuttoa.
Juoni

On vuosi 2005 ja tilastot puhuvat karua kieltä ihmiskunnan alasajosta. Syntyvyys on hiipunut, sitten romahtanut ja lopulta tyssännyt koko maailmassa. Lemmenleikit maistuvat kuten ennenkin mutta lapsia ei synny.
Hevosmiehet tekevät toki parhaansa. Puhuvien suomenhevosten legendaarinen kouluttaja, entinen eläinlääkäri Tarmo Saamakorpi näyttää mistä väry käy: hän lähtee siitostoimeen hevosmiehen tyylillä. Vanha uskollinen Haaveri-Aaroni ratsunaan hän karauttaa Orimattilan tilaltaan naisiin mutta tällä kertaa jaloin, epäitsekkäin aikein. Ihmissuvun on jatkuttava, ja vanhan konitohtorin värkeissä on vielä varaa.
Mutta ei sota yhtä miestä kaipaa, eikä ikämieheksi jo ehtinyt Saamakorpikaan ihmeitä voi tehdä. Perillinen kuitenkin syntyy, Toivo Armas, potra poika ja syntyessään maailmansensaatio. Poika varttuu Orimattilassa isä-Tarmon hevostilalla kätilöäitinsä Tainan hellässä hoidossa. Hevoset, maineikkaan Eri-Aaronin suomea taitavat jälkeläiset ovat pojan parhaita ystäviä. 
Miten maailma asettuu, kun se vähin erin hiljenee? Miten asiansa ja elämänsä ratkaisee ihmiskunnan nuorin mies? Työsarkaa on lujasti, niin miehellä kuin pollellakin. Toivo Armas ja Humu-Aaroni ovat tiukan haasteen edessä.
Humana

| Humana AB (publ) |
| --- | --- |
Yritysmuoto:  julkinen osakeyhtiö
Osake:  OMXS: HUM
Perustettu:  2008
Tytäryhtiöt:  Adventum AB, Humana Finland Oy, Baggium Vård & Behandling AB, Blåvingen Personlig Assistans AB, Davidsbo Gård Ab, Humana Holding AB, Humana Omsorg AB, INOM - Innovativ Omsorg i Norden AB, Kvafjord Opplevelse og Avlastning AS, StøtteCompagniet ApS, Tiltak for Ungdom - Agder AS, Tiltaksgruppen AS,
Kotisivu:  humana.se
Infobox OKVirheellinen NIMI-arvo: 
Humana AB on ruotsalainen hoivapalveluyhtiö. Yhtiö harjoittaa liiketoimintaansa seuraavilla segmenteillä: vähittäiskauppa, työnantajaryhmä sekä terveys- ja hyvinvointipalvelut. Humana aloitti toimintansa Suomessa ostettuaan Arjessa Oy:n. Tammikuussa 2018 Humana ilmoitti ostavansa Coronaria Hoiva Oy:n. Kilpailu- ja kuluttajavirasto hyväksyi yrityskaupan 8.4.2019. Humanan suomalainen tytäryhtiö Humana Finland Oy on perustettu vuonna 2019. Hyvinvointipalvelut Arjessa Oy:n nimeksi vaihdettiin Humana Avopalvelut Oy vuonna 2020.
Omistus

Humanan suurimpia osakkeenomistajia ovat Impilo Care AB (18,5 %), Air Syndication SCA (11,6 %), Nordea Investment Funds (6,8 %), Skandinaviska Enskilda Banken SA (4,7 %), UBS AG London Branch (4,5 %), Lannebo Fonder (4,4 %), BNY Mellon (4,0 %) ja Tredje AP-fonden (3,8 %).
Aiheesta muualla

Humanan verkkosivu (ruotsiksi)
Humanan verkkosivu (suomeksi)
Hiiltomo

| Hiiltomo |
| --- | --- |
Kaupunki:  Kirjavatolppa
Koordinaatit:  60°37′23″N, 24°49′41″E
 fiHiiltomo 
Hiiltomo on teollisuusalue Hyvinkäällä noin 1,5 kilometrin päässä kaupungin keskustasta. Hiiltomossa sijaitsee useiden paikallisesti ja valtakunnallisesti merkittävien yritysten toimitiloja ja toimistoja. Näihin kuuluvat muun muassa KONE, Konecranes, Myllyn Paras ja Ventoniemi. Hiiltomossa ei ole asutusta.
Hiiltomo kaavoitettiin teollisuuden tarpeisiin jo 1920-luvulla. Siellä ovat toimineet nykyisten toimijoiden lisäksi muun muassa tervatehdas 1920-luvulla ja sittemmin Helsingin verkatehdas. KONE muutti 1940-luvulla ja vuonna 1976 rakennettiin Koneen hissitorni, joka edelleen kuuluu Hyvinkään maamerkkeihin.
Hiiltomo rajautuu pohjoisessa Talvisiltaan, idässä Kirjavaantolppaan, etelässä Nummenkärkeen ja lännessä Kuumolaan.
Académie de l'air et de l'espace

| Académie de l'air et de l'espace |
| --- | --- |

Perustettu:  1983
Perustaja:  André Turcat
Tyyppi:  Kansallinen ilmailu- ja avaruusakatemia
Päämaja:  1 avenue Camille Flammarion, 31500 Toulouse, France
Aiheesta muualla
Académie de l'air et de l'espace (englanniksi) (ranskaksi)
Infobox OKVirheellinen NIMI-arvo: 
Académie de l'air et de l'espace (AAE) on ranskalainen yhdistys, joka edistää ilmailun ja ilmailun tieteellistä, teknistä, taloudellista ja kulttuurista kehitystä. Se perustettiin vuonna 1983 nimellä Académie nationale de l'air et de l'espace (nimenmuutos tapahtui vuonna 2007) André Turcatin ja Toulousen kaupungin aloitteesta Dominique Baudisin pormestarina.
Aiheesta muualla

Kuvia tai muita tiedostoja aiheesta Académie de l'air et de l'espace Wikimedia Commonsissa
Kotisivut (englanniksi) (ranskaksi)
604 (albumi)

| 604 Ladytron |
| --- | --- | --- |

Studioalbumin tiedot
 Julkaistu: 2000
 Tuottaja(t): Ladytron
 Tyylilaji: elektropop
 Levy-yhtiö: Emperor Norton
Ladytronin muut julkaisut
|   | 604 2000 | Light & Magic 2002 |
604 on englantilaisen Ladytron-yhtyeen debyyttialbumi. Se julkaistiin vuonna 2000 Emperor Norton Records -levymerkillä.
Kappaleet

Mu-tron – 2.58
Discotraxx – 3.50
Another Breakfast With You – 3.03
CSKA Sofia – 2.22
The Way That I Found You – 3.29
Paco! – 3.00
Commodore Rock – 4.47
Zmeyka – 3.14
Playgirl – 3.49
I'm With the Pilots – 2.43
This Is Our Sound – 4.09
He Took Her to a Movie – 3.10
Laughing Cavalier – 1.08
Ladybird – 4.38
Jet Age – 3.10
Skools Out... – 4.06
Discotraxx-kappaleen bulgariankieliset sanat ovat parodiaa kommunisminaikaisesta lastenlaulusta. CSKA Sofia viittaa samannimiseen bulgarialaiseen jalkapalloseuraan. Commodore Rock -kappaleen bulgariankieliset sanat ovat sikermää Bulgarian kansallislaulusta ja muista isänmaallisista lauluista. Zmey on slaavilaisessa mytologiassa esiintyvä lohikäärme. Lisa Eriksson vierailee laulajana he took her to a movie -kappaleessa.
Bonuskappaleet
Albumi julkaistiin uudestaan 20. heinäkuuta vuonna 2004 neljän bonusraidan kera. Kolme ensimmäistä niistä on tallennettu yhtyeen konsertissa 16. toukokuuta 2003, Bulgarian Sofiassa.
USA vs White Noise – 4.05
He Took Her to a Movie – 5.15
Commodore Rock – 4.31
Playgirl – 6.13 (Snap Ant remix)
607

| --- | --- |
Vuosisadat: 400-luku · 500-luku · 600-luku · 700-luku · 800-luku
Vuosikymmenet: 590-luku · 600-luku · 610-luku · 620-luku · 630-luku · 640-luku 650-luku · 660-luku · 670-luku · 680-luku · 690-luku · 700-luku
Vuodet: 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609 610 · 611 · 612 · 613 · 614 · 615 · 616 · 617 · 618 · 619 620 · 621 · 622 · 623 · 624 · 625 · 626 · 627 · 628 · 629 630 · 631 · 632 · 633 · 634 · 635 · 636 · 637 · 638 · 639 640 · 641 · 642 · 643 · 644 · 645 · 646 · 647 · 648 · 649 650 · 651 · 652 · 653 · 654 · 655 · 656 · 657 · 658 · 659 660 · 661 · 662 · 663 · 664 · 665 · 666 · 667 · 668 · 669 670 · 671 · 672 · 673 · 674 · 675 · 676 · 677 · 678 · 679 680 · 681 · 682 · 683 · 684 · 685 · 686 · 687 · 688 · 689 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709
Tapahtumia

Halleyn komeetta ohitti maan.
Pantheon Roomassa muutetaan kristilliseksi kirkoksi
Akif Samaletdin

| Akif Samaletdin> Henkilötiedot |
| --- | --- |
Syntynyt: 31. lokakuuta 1930 Helsinki
Kuollut: 5. huhtikuuta 2005 (74 vuotta) Helsinki
Kansalaisuus:   Suomi
Jääkiekkoilija
Pelaajaura
Pääsarjaura:  1950–1951
Seurat:  HIFK (SM-sarja)
Akif Samaletdin (myös nimellä Ali Samaletdin; 31. lokakuuta 1930 Helsinki – 5. huhtikuuta 2005 Helsinki) oli tataaritaustainen suomalainen jääkiekkoilija, joka pelasi HIFK:n SM-sarjajoukkueessa kahdeksan ottelua kaudella 1950–1951 ja teki pelaamissaan otteluissa yhden maalin.
Samaletdin saavutti Reino Sirenin ja Yrjö Grönroosin jälkeen pronssimitalin nuorten SM-nyrkkeilyssä sarjassa alle 80 kg vuonna 1949 edustaen Helsingin Nyrkkeilijöitä. Samaletdin aloitti jääkiekon pelaamisen tataarien joukkueessa Yolduz, jossa pelasivat myös Halid (1928–1992), Munir (1919–1996) ja Naim (1920–1980) Samaletdin. Samaletdin pelasi myös jalkapalloa Yolduzissa maakuntasarjassa. Myöhemmin hän kilpaili kartingin SM-lähdöissä luokassa 200 ksm.
Samaletdin työskenteli Helsingissä ammattikuljettajana.
Académie des Beaux-Arts

Institut de France Pariisissa, Académie des Beaux-Artsin osa.
Académie des Beaux-Arts (ransk. Ranskan kaunotaiteiden akatemia) on taiteen johtava instituutio Ranskassa.
Se perustettiin vuonna 1648 maalaus- ja kuvanveistoakatemian Académie royale de peinture et de sculpture (Kuninkaallinen maalaustaiteen ja kuvanveiston akatemia) nimellä. Siellä määrättiin 1660-luvulta alkaen taiteen virallinen standardi ja hyvän maun periaatteet. Näin syntyi niin sanottu akateeminen taide. Akatemia määräsi esimerkiksi, mikä kuvataiteen genre oli kulloinkin tärkein. Teoreettisen pohdinnan ohella akatemian piiriin keskittyi taiteen opetus- ja näyttelytoiminta jopa niin kiinteästi, että sen ulkopuolella toimiminen oli taiteilijoille vaikeaa.
Ranskan vallankumouksen jälkeen akatemia lakkautettiin ja perustettiin uudelleen vuonna 1816 nykyisellä nimellään yhdistäen:
Académie de peinture et de sculpture (Maalaustaiteen ja kuvanveiston akatemia, perustettu 1648)
Académie de musique (Musiikkiakatemia, perustettu 1669)
Académie d'architecture (Arkkitehtuuriakatemia, perustettu 1671)
Se on yksi Institut de Francen viidestä akatemiasta.
Académie des Beaux-Arts myöntää useita palkintoja, joista seuraavat on nimetty henkilön mukaan:
Liliane Bettencourt kuorolaulu
Pierre David-Weill piirtäminen
Pierre Cardinin palkinto
Nahed Ojjehin palkinto
Simone ja Cino Del Ducan säätiön musiikkipalkinto
Simone ja Cino Del Duca säätiön maalaustaiteen ja kuvanveiston palkinto
Aiheesta muualla

Académie des Beaux-Arts (Arkistoitu – Internet Archive) (ranskaksi)
Institut de France (Arkistoitu – Internet Archive) (ranskaksi)
Taiteen esikartanossa, Suomen Kuvalehti, 24.07.1926, nro 30, s. 20, Kansalliskirjaston digitaaliset aineistot
Ahmed el-Kawisah

| Mitalit> Maa:   Libya.Miesten judo.Afrikan-mestaruuskilpailut  | Mitalit> Maa:   Libya.Miesten judo.Afrikan-mestaruuskilpailut  | Mitalit> Maa:   Libya.Miesten judo.Afrikan-mestaruuskilpailut  | Maa:   Libya> Miesten judo. |
| --- | --- | --- | --- |
|  Kultaa | Agadir 2012 | -66 kg |  |
|  Hopeaa | Dakar 2011 | -66 kg |  |
|  Pronssia | Libreville 2015 | -66 kg |  |
| Arabian kisat  | Arabian kisat  | Arabian kisat  |  |
|  Pronssia | Doha 2011 | -66 kg |  |
| Espanjan Supercup  | Espanjan Supercup  | Espanjan Supercup  |  |
|  Pronssia | Pamplona 2019 | -81 kg |  |
| Espanjan Cup  | Espanjan Cup  | Espanjan Cup  |  |
|  Pronssia | Pamplona 2021 | -73 kg |  |
Ahmed Yousef el-Kawisah (arab. احمد يوسف الكويسح‎, s. 24. maaliskuuta 1989) on libyalainen judoka. Hän voitti Afrikan-mestaruuden 2012 ja kilpaili myös kerran olympialaisissa 2012.
Ura

El-Kawisah saavutti ensimmäisen sijoituksen Afrikan mestaruuskilpailuissa huhtikuussa 2010, oltuaan viides.
Huhtikuussa 2011 El-Kawisah eteni Afrikan mestaruuskilpailuissa loppuotteluun saakka. Hän voitti aluksi Bruno Luzian ja toisella kierroksella Seydou Traoren. Välierissä el-Kawisah voitti Siyabulela Mabulun ja eteni loppuotteluun, jossa hän hävisi Ahmed Awadille. Joulukuussa el-Kawisah oli mukana Arabian kisoissa, Qatarissa, jossa hän saavutti pronssia.
Ura > Afrikan mestaruus (2012)

Huhtikuussa 2012 hän oli mukana Senegalissa järjestetyissä Afrikan mestaruuskilpailuissa. El-Kawisah eteni aina loppuotteluun saakka toista kertaa urallaan. Hän voitti avauskierroksella Yassine Moudatirin ja sen jälkeen Idriss Mahoundin. Välierissä el-Kawisah pudotti Lusanda Ngoman jatkosta. Loppuottelussa hän onnistui saavuttamaan mestaruuden voitettuaan Fraj Dhouibin. Heinäkuussa el-Kawisah oli ensimmäistä kertaa olympialaisissa, jossa hän putosi jatkosta ensimmäisellä kierroksella.
Kesäkuussa 2014 el-Kawisah hävisi avauskamppailunsa Afrikan mestaruuskilpailuissa, jonka jälkeen hän kamppaili sijoituksista. El-Kawisah hävisi viimeisen ottelunsa Vaughan Du Preezille ja sijoittui seitsemänneksi.
Huhtikuussa 2015 hän saavutti Afrikan mestaruuskilpailuissa pronssia voitettuaan mitalikamppailussa Siyabulela Mabulun. Myöhemmin syyskuussa el-Kawisah kilpaili Afrikan kisoissa, jossa hän sijoittui viidenneksi hävittyään Houd Zourdanille, joka lopulta voitti kultaa.
El-Kawisah kilpaili Afrikan kisojen jälkeen harvakseltaan ja saavutti muun muassa pronssia Espanjan cupissa ja Supercupissa.